
IEPIRKUMA LĪGUMS Nr. 25-________-_____-_____

Datums norādīts laika zīmogā 

APP “Agroresursu un ekonomikas institūts”, reģistrācijas numurs 90002137506, turpmāk – Pasūtītājs, kuras vārdā saskaņā ar nolikumu rīkojas direktore Ineta Stabulniece, un
____ “__________”, reģistrācijas numurs __________, turpmāk – Piegādātājs, kuras vārdā saskaņā ar __________ __________, kopā saukti – Līdzēji, un katrs atsevišķi - Līdzējs,
pamatojoties uz iepirkuma “Kokskaidu granulu iegāde ar piegādi 2026-2027”, ID Nr. AREI 2026/15, turpmāk – konkurss, rezultātiem un Piegādātāja iesniegto piedāvājumu par ___. daļu, noslēdz šādu līgumu, turpmāk – Līgums:
1. LĪGUMA PRIEKŠMETS 
1.1. Pārdevējs pēc Pircēja pieprasījuma saskaņā ar Līgumu un Pārdevēja tehnisko piedāvājumu (pielikumā, turpmāk - Piedāvājums) pārdod Pircējam, un Pircējs pērk pa daļām Piedāvājumā norādītās ___ tonnas kokskaidu granulu, turpmāk tekstā - Prece.
1.2. Preces izsniegšanas vieta norādīta Piedāvājumā.
1.3. Pircēja konkrētais pasūtījums tiek norādīts preču pavadzīmē – rēķinā. 
1.4. Preces kvalitāte un citas prasības attiecībā uz Preci ir noteiktas Piedāvājumā. 

2. LĪGUMA CENA UN NORĒĶINU KĀRTĪBA
2.1. Līguma cena atbilstoši konkursa ietvaros iesniegtajam Piegādātāja finanšu piedāvājumam ir ______,__ EUR (_________________ EUR un __ centi), neieskaitot pievienotās vērtības nodokli, kas ir maksājams papildus likumā noteiktajos gadījumos un kārtībā.
2.2. Preces cenā ietilpst visi Preces un tās piegādes izdevumi, kā arī jebkuri nodokļi un nodevas, transporta un muitas izdevumi, kas saistīti ar Preces piegādi, uzstādīšanu, funkcionalitātes pārbaudi un pilnīgu sagatavošanu lietošanai, kā arī izmaksas, kas saistītas ar Preces garantijas servisa nodrošināšanu. Pasūtītājam nav pienākuma veikt nekādus citus papildu maksājumus.
2.3. Piegādātājs garantē, ka ir nomaksāta valsts noteiktā ievedmuita un citi importētajai Precei noteiktie maksājumi (ja Prece tiek importēta) saskaņā ar Latvijas Republikas tiesību aktiem, un Piegādātājs uzņemas visu atbildību par sekām, kas izriet no augstāk norādīto maksājumu kārtības pārkāpšanas.
2.4. Samaksa Piegādātājam par Līgumā norādīto Preci tiek pārskaitīta uz Piegādātāja bankas kontu 20 (divdesmit) darba dienu laikā pēc abpusēji parakstīta Preces pieņemšanas – nodošanas akta un rēķina saņemšanas no Piegādātāja.
2.5. Rēķinā Piegādātājs norāda, t.sk., Līguma un Projekta numuru, kā arī Piegādātāja atbildīgo personu un tās saziņas līdzekļus. Līdzēji ir vienojušies un piekrīt, ka Piegādātājs iesniedz kā strukturētus e-rēķinus un PDF formātā (kā e-rēķina vizualizācijas daļu), izvēloties piegādes veidu- izveidojot portālā latvija.lv savā e-adresē un nosūtot Pasūtītājam. Pasūtītāja oficiālai elektroniskai adresei (e-adresei) rēķinu saņemšanai ir izveidota apakš adrese INVOICE@90002137506; - e-rēķinu sūtīšanai izmantot PEPPOL tīklu. Pasūtītāja sadarbības partneris e-rēķinu saņemšanā ir e-rēķinu operators Unifieldpost AS.  Papildus, Piegādātājs nosūta e-rēķina vizualizācijas daļu PDF formātā elektroniski uz e-pasta adresi - gramatvediba@arei.lv. 
2.6. Līgumā noteiktie maksājumi uzskatāmi par izdarītiem maksājuma uzdevumos norādītajos datumos. Maksājumi tiek veikti ar pārskaitījumu uz Līgumā norādītajiem norēķinu kontiem.
3. PREČU PIEŅEMŠANAS KĀRTĪBA
3.1. Pasūtītājs pieņem Preci, to pārbaudi veicot Līguma 1.3.punktā norādītajā adresē, parakstot Piegādātāja iesniegto Preces pieņemšanas – nodošanas aktu. Ja Pasūtītājam nav iebildumu pret piegādātajām Precēm, Līdzēji 3 (trīs) darba dienu laikā paraksta Preces pieņemšanas – nodošanas aktu.
3.2. Ja, pārbaudot Preci, atklājas tās trūkumi, bojājumi vai citāda neatbilstība Līguma noteikumiem, Pasūtītājs neparaksta Preces pieņemšanas – nodošanas aktu, bet sastāda defektācijas aktu, norādot uz konstatētajiem trūkumiem un nepilnībām. Šāda veida akts tiek sastādīts arī par slēptiem trūkumiem vai bojājumiem, kurus Preces pieņemšanas brīdī nav iespējams konstatēt, bet kas tiek konstatēti Preces ekspluatācijas garantijas laikā saskaņā ar Līguma 5.2.punktu.
3.3. Konstatējot kādu no Līguma 3.2.punktā minētajiem trūkumiem, Pasūtītājs 3 (trīs) darba dienu laikā nosūta defektācijas aktu Piegādātājam, kurš par saviem līdzekļiem apņemas novērst Preces trūkumus vai to apmainīt un Līdzēju saskaņotā termiņā piegādāt Pasūtītājam Preci, kas atbilst Līgumā noteiktajām garantijām un tehniskajai specifikācijai.
3.4. Prece tiek uzskatīta par piegādātu ar dienu, kad abi Līdzēji (to pilnvaroti pārstāvji) parakstījuši Piegādātāja sagatavotu Preces pieņemšanas – nodošanas aktu.
3.5. Īpašuma tiesības uz Preci pāriet Pasūtītājam līdz ar Preces pieņemšanas dienu saskaņā ar Līguma 3.4.punktu.
3.6. Piegādājamās Preces nejaušas nozaudēšanas vai bojā ejas risks, un ar to saistītie zaudējumi, gulstas uz Piegādātāju līdz Preces piegādes brīdim saskaņā ar Līguma 3.4.punktu.
4. PRECES KVALITĀTE
4.1. Preces nodošanas un pieņemšanas brīdī Precei jāatbilst Līgumā noteiktajai tehniskajai specifikācijai un Preces kvalitātei jāatbilst Preces ražotāja noteiktajiem standartiem. 
4.2. Piegādātājam Prece jāpiegādā kopā ar tehniskās ekspluatācijas noteikumiem un cita veida dokumentāciju, ko nodrošina Preces ražotājs. Minētajiem dokumentiem jābūt latviešu un angļu valodā.
4.3. Piegādātājs garantē, ka piegādātā Prece ir derīga ekspluatācijai, kā arī to, ka Preces izmantošana atbilstoši tās uzdevumam nenodarīs materiālu zaudējumu vai kaitējumu cilvēka veselībai, īpašumam, vai apkārtējai videi.
4.4. Piegādātājs apliecina, ka ir vienīgais Preces īpašnieks, un ka tā ir brīva no visu veidu apgrūtinājumiem, par to nepastāv strīds vai trešo personu prasījumi.
5. GARANTIJAS
5.1. Preces kvalitātei jāatbilst Līgumā, kā arī normatīvajos aktos noteiktajām prasībām. 
5.2. Ar Līguma prasībām atbilstošu Preci saprotama Prece, kas atbilst Līguma, t.sk., Piedāvājuma, noteikumiem un normatīvo aktu un standartu prasībām.
5.3. Pircējs pēc Preces pieņemšanas un preču pavadzīmes – rēķina parakstīšanas savas pretenzijas attiecībā uz Preces kvalitāti un Preces atbilstību Līguma noteikumiem var izvirzīt Pārdevējam rakstveidā 10 (desmit) darba dienu laikā no fakta par nekvalitatīvu vai Līguma noteikumiem neatbilstošu Preci konstatēšanas brīža.
5.4. Pārdevējs, saskaņojot ar Pircēju, taču ne vēlāk kā 5 (piecu) darba dienu laikā pēc Pircēja pretenzijas saņemšanas, veic nekvalitatīvās Preces apmaiņu pret kvalitatīvām Precēm atbilstoši Līguma noteikumiem un Pircēja veiktajam pieprasījumam.
5.5. Īpašuma tiesības uz Preci pāriet Pircējam līdz ar Preces apmaksas dienu.
6. LĪDZĒJU SAISTĪBAS
6.1. Pasūtītājam:
6.1.1. ir pienākums veikt samaksu par Līguma prasībām atbilstošu piegādāto Preci Līguma 2.4. punktā noteiktajā termiņā;
6.1.2. ir tiesības no Piegādātāja pieņemt tikai tādu Preci, kas atbilst Līguma prasībām, parakstot Preces pieņemšanas – nodošanas aktu, pretējā gadījumā aktā norādīt konstatētos trūkumus, bojājumus, vai citādu neatbilstību saskaņā ar Līguma 3.2. un 3.3.punktu.
6.2. Piegādātājam:
6.2.1. ir pienākums:	
6.2.1.1. piegādāt Preci Pasūtītājam saskaņā ar Līguma noteikumiem un tādā apjomā, kāds paredzēts Līgumā;
6.2.1.2. piegādāt Preci Līguma 1.3. punktā noteiktajā termiņā un ne vairāk kā 5 darba dienās no pasūtījuma veikšanas.;
6.2.1.3. informēt Pasūtītāju par konkrētu piegādes laiku ne vēlāk kā 2 (divas) darba dienas pirms Preces piegādes;
6.2.1.4. nodrošināt Preces un tās iepakojuma atbilstību starptautiskajiem standartiem, lai nodrošinātu Preces saglabāšanu, veicot transportēšanu līdz tā piegādes vietai;
6.2.1.5. sniegt Pasūtītājam nepieciešamo informāciju par Preces ekspluatācijas noteikumiem, garantijas termiņiem un citiem Preces apkalpošanas noteikumiem, kas ir norādīti Piegādātāja vai Preces ražotāja garantijas apkalpošanas noteikumos;
6.2.1.6. rakstiski informēt Pasūtītāju 3 (trīs) dienu laikā par maksātnespējas procesa uzsākšanu pret Piegādātāju vai citu nelabvēlīgu apstākļu rašanos, kas var radīt zaudējumus Pasūtītājam.
6.2.2. ir tiesības par Līguma prasībām atbilstošu un noteiktajā termiņā piegādātu Preci saņemt samaksu Līguma 2.1.punktā noteiktajā apmērā.
6.3. Piegādātājs Konkursā norādītā apakšuzņēmēja nomaiņu vai papildu apakšuzņēmēju iesaisti Līguma izpildē var veikt tikai pēc rakstiska saskaņojuma ar Pasūtītāju, ievērojot Publisko iepirkumu likuma regulējumu.
7. ATBILDĪBA
7.1. Līdzēji ir atbildīgi par Līguma saistību nepienācīgu izpildi vai neizpildi vispār saskaņā ar Līgumu un Latvijas Republikā spēkā esošajiem normatīvajiem aktiem.
7.2. Par jebkura Līgumā norādītā Piegādātāja saistību izpildes termiņa nokavējumu Pasūtītājam ir tiesības piemērot Piegādātājam līgumsodu 0,1% (nulle komats viens procents) apmērā no Līguma 2.1.punktā norādītās Preces līgumcenas par katru nokavēto dienu, bet ne vairāk kā 10% (desmit) procentus no Līguma 2.1.punktā norādītās Preces līgumcenas. 
7.3. Par nekvalitatīvas Preces piegādi Pasūtītājam ir tiesības piemērot Piegādātājam līgumsodu 5% (piecu procentu) apmērā no Līguma 2.1.punktā norādītās Preces līgumcenas. 
7.4. Ja Piegādātājs vienpusēji atkāpjas no Līguma, pie nosacījuma, ka Pasūtītājs ir izpildījis savas Līgumā noteiktās saistības, Piegādātājs maksā Pasūtītājam līgumsodu 10% (desmit procenti) no kopējās Līguma 2.1.punktā norādītās Preces līgumcenas.
7.5. Par apmaksas termiņa nokavējumu Piegādātājam ir tiesības piemērot Pasūtītājam nokavējuma procentus 0,1% (nulle komats viens procents) apmērā no neapmaksātās summas par katru nokavēto dienu, bet ne vairāk kā 10% (desmit) procentus no kavētā maksājuma summas.
7.6. Līgumsoda summu vai jebkuru citu maksājumu, kuru saskaņā ar Līguma noteikumiem Piegādātājam ir jāmaksā Pasūtītājam, Pasūtītājs bez iepriekšēja brīdinājuma ir tiesīgs ieturēt no jebkura maksājuma, kas Pasūtītājam saskaņā ar Līgumu jāveic Piegādātājam. 
7.7. Līgumsoda, nokavējuma procentu un zaudējumu atlīdzības samaksa neatbrīvo vainīgo Līdzēju no pienākuma izpildīt Līgumā noteiktās saistības, ja Līgumā nav noteikts citādi.
8. STRĪDU IZSKATĪŠANAS KĀRTĪBA
Strīdi, domstarpības un pretenzijas, kas Līdzējiem rodas Līguma izpildes gaitā, vispirms tiek risināti sarunu ceļā. Ja vienošanās netiek panākta, strīdus izskata tiesā Latvijas Republikas normatīvajos aktos noteiktajā kārtībā.
9. LĪGUMA DARBĪBAS TERMIŅŠ, LĪGUMA GROZĪŠANAS
UN PIRMSTERMIŅA IZBEIGŠANAS KĀRTĪBA
9.1. Līgums stājas spēkā ar tā abpusēju parakstīšanas brīdi un ir spēkā līdz saistību pilnīgai izpildei.
9.2. Līgumu var izbeigt pirms Līguma termiņa beigām, Līdzējiem rakstveidā par to vienojoties.
9.3. Pasūtītājam ir tiesības atkāpties no turpmākas Līguma izpildes, ja:
9.3.1. Piegādātājs atkārtoti pārkāpj Līguma noteikumus vai kavē noteikto Preces piegādes termiņu ilgāk nekā par 2 (divām) nedēļām;
9.3.2. Piegādātājs normatīvajos aktos noteiktajā kārtībā ir atzīts par maksātnespējīgu, vai pieņemts lēmums par Piegādātāja likvidāciju;
9.3.3. Līgumu nav iespējams izpildīt tādēļ, ka Līguma izpildes laikā ir Piegādātājam, ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
9.4. Piegādātājam ir tiesības atkāpties no Līguma izpildes atbilstoši Līguma 7.4.punktam, par to rakstveidā paziņojot Pasūtītājam un, samaksājot līgumsodu 10% (desmit procenti) apmērā no Līguma 2.1. punktā norādītās Preces līgumcenas.
9.5. Jebkurā Līguma izbeigšanas (laušanas) gadījumā Līdzējiem ir pienākums izpildīt visas saistības, kas radušās Līguma darbības laikā.
9.6. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Publisko iepirkumu likumā minētajos gadījumos. Līguma grozījumi un papildinājumi ir spēkā tikai tad, ja tie noformēti rakstveidā un ir Līdzēju parakstīti. Tie pievienojami Līgumam un kļūst par tā neatņemamu sastāvdaļu.
10. NEPĀRVARAMAS VARAS APSTĀKĻI
10.1. Līdzēji tiek atbrīvoti no atbildības par pilnīgu vai daļēju Līguma saistību neizpildi, ja un kad šāda neizpilde ir notikusi nepārvaramas varas apstākļu iestāšanās rezultātā pēc Līguma parakstīšanas dienas. Nepārvarama vara ir posts vai nelaime, kuru Līdzējiem nebija iespējams ne paredzēt, noslēdzot Līgumu, ne izvairīties vai novērst to rezultātus ar saprātīgiem līdzekļiem. Nepārvarama vara ietver sevī apstākļus, kuri izriet ārpus Līdzēju kontroles un atbildības (dabas katastrofas, ūdens plūdi, ugunsnelaime, zemestrīce un citas stihiskas nelaimes, epidēmijas, pandēmija, kā arī karš un kara darbība, streiki, jauni valsts un pašvaldību likumi vai kādi citi normatīvie akti un citi apstākļi, kurus Līdzēji nevarēja paredzēt vai saprātīgi novērst).
10.2. Līdzējam, kas nokļuvis nepārvaramas varas apstākļos, bez kavēšanās, bet ne vēlāk, kā 5 (piecu) darba dienu laikā pēc nepārvaramas varas apstākļu iestāšanās rakstiski jāinformē par to otrs Līdzējs. Iesniegumam jāpievieno izziņa, ko izsniegušas kompetentas iestādes un kas satur minēto apstākļu apstiprinājumu un raksturojumu. Ar rakstisko vienošanos Līdzēji apliecinās, vai šādi nepārvaramas varas apstākļi traucē vai padara Līguma saistību izpildi par neiespējamu, kā arī izlems līgumsaistību turpināšanas (vai izbeigšanas) būtiskos jautājumus, un pievienos Līgumam. Līgumsaistību turpināšanas gadījumā Līdzēji apņemas līgumsaistību termiņu pagarināt proporcionāli tam laikam, kas būs vienāds ar iepriekš minēto apstākļu izraisīto kavēšanos. Līdzējs, kas neievēro šo noteikumu, zaudē tiesības atsaukties uz nepārvaramas varas apstākļiem kā uz Līguma saistību neizpildes vai nepienācīgas izpildes pamatu.
10.3. Ja minēto apstākļu dēļ Līgums nedarbojas ilgāk par 3 (trim) kalendārajiem mēnešiem, tad katram Līdzējam ir tiesības atteikties no tālākas Līguma saistību izpildes. Šajā gadījumā neviens Līdzējs nevar prasīt zaudējumu, kas radušies Līguma izbeigšanas rezultātā, atlīdzību otram Līdzējam.
11. PAR LĪGUMU ATBILDĪGĀS PERSONAS
11.1. Pasūtītāja pārstāvis: ____________, e-pasts: ____________@arei.lv; tel. ____________.
11.2. Piegādātāja pārstāvis: ____________, e-pasts: ____________@____________; tel. ____________.	
12. PAPILDU NOTEIKUMI
12.1. Līguma izpildes gaitā Līdzēji vadās pēc Latvijas Republikas normatīvajiem aktiem.
12.2. Nevienam no Līdzējiem nav tiesību nodot savas tiesības un pienākumus trešajai personai bez citu līdzēju piekrišanas.
12.3. Līgums ir saistošs katra Līdzēja likumīgajam saistību pārņēmējam.
12.4. Līdzēji 3 (trīs) darba dienu laikā rakstveidā informē viens otru par sava juridiskā statusa, adreses (faktiskās vai juridiskās), saziņas līdzekļu vai maksājumu rekvizītu maiņu.
12.5. Dokuments, kas sūtīts izmantojot elektronisko pastu, uzskatāms par paziņotu otrajā darba dienā pēc tā nosūtīšanas.
12.6. Parakstot Līgumu, Līdzēji apliecina, ka ar Līguma tekstu ir iepazinušies un tam piekrīt.
12.7. Līgums ir parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums. Līdzējiem ir pieejams abpusēji parakstīts Līgums elektroniskā formātā.
12.8. Līgumam ir pievienots pielikums – Preces tehniskā specifikācija un Piegādātāja tehniskais piedāvājums, kas ir neatņemama Līguma sastāvdaļa.

13. LĪDZĒJU REKVIZĪTI
	
Pasūtītājs
	
Piegādātājs

	APP “Agroresursu un ekonomikas institūts”
reģistrācijas numurs: 90002137506
Juridiskā adrese: Zinātnes iela 2, Priekuļi, 
Priekuļu pagasts, Cēsu novads, LV-4126
E-pasts: ____________@arei.lv
gramatvediba@arei.lv
Banka: AS “SEB banka”
Konts: LV95UNLA0050008388477
(paraksts*) ____________, Rīgā
	___  “____________” 
reģistrācijas numurs: ____________
Juridiskā adrese: ____________ iela ___, ____, LV-____
E-pasts: _________@_________.___

Banka: __ ____________
Konts: ____________
(paraksts*) ____________, Rīgā __






*DOKUMENTS IR PARAKSTĪTS AR DROŠU ELEKTRONISKO PARAKSTU
UN SATUR LAIKA ZĪMOGU

